45. ΠΡΑΞΗ ΔΙΟΙΚΗΤΗ ΤΡΑΠΕΖΗΣ ΤΗΣ ΕΛΛΑΔΟΣ της 4/17 Σεπτ. 1987 (ΦΕΚ Α΄ 166) (Άρθρ. 1 του Νομ. 1266/82) Τροποποίηση της Πράξης του Διοικητή της Τράπεζας της Ελλάδος 865/30.10.1986 που αφορά τη διαδικασία υπολογισμού των υποχρεωτικών επενδύσεων των εμπορικών τραπεζών σε έντοκα γραμμάτια και ομολογίες του Ελληνικού Δημοσίου. Αποφάσισε να τροποποιήσει την παρ. α της παραπάνω Πράξης 865/30.10.1986 και να καθορίσει ότι από 1.9.1987 ο υπολογισμός της υποχρέωσης των εμπορικών τραπεζών για επένδυση σε έντοκα γραμμάτια του Ελληνικού Δημοσίου και ομολογίες (σήμερα ποσοστό 38%) θα πραγματοποιείται στο τέλος κάθε μηνός αρχής γενομένης από τα υπόλοιπα καταθέσεων της 30 Σεπτ. 1987. Κατά τα λοιπά η ΠΔ/ΤΕ/30.10.86 παραμένει αμετάβλητη. 